કાળઝાળ ગરમીમાં દર્દીએ પરિવાર સાથે ફુટપાથ પર શરણ લેવાની ફરજ પડી હતી. છેલ્લા 1 મહિનામાં ટ્રોમા સેન્ટરમાંથી દર્દીને સારવાર વિના ધકેલી દેવાયાનાં ચાર કિસ્સા નોંધાયા છે. શનિવારે દિવ્ય ભાસ્કરનાં પત્રકાર આંખની હોસ્પિટલ સામેથી પસાર થઇ રહ્યાં હતા ત્યારે પગમાં સોજા સાથે ફૂટપાથ પર સૂતેલા દર્દી પર નજર પડતાં પૃચ્છા કરતાં સમગ્ર કિસ્સો બહાર આવ્યો હતો. મંદસૌરમાં મજુરી કરતાં 40 વર્ષીય રામચંદ્ર ભામ્ભીની બહેન શ્યામુબાઇ અને તેમનાં પુત્ર પ્રકાશચંદ્રએ જણાવ્યું હતું કે, મંદસૌરની સરકારી હોસ્પિટલનાં તબીબો એ મારા ભાઇની બંને કિડની ફેલ હોવાથી સિવિલ જવા જણાવ્યું હતું.